Likumprojekts

**Grozījumi likumā "Par Krimināllikuma spēkā stāšanās un**

**piemērošanas kārtību"**

Izdarīt likumā "Par Krimināllikuma spēkā stāšanās un piemērošanas kārtību" (Latvijas Republikas Saeimas un Ministru Kabineta Ziņotājs, 1998, 23. nr.; 1999, 7., 23. nr.; 2000, 14. nr.; 2002, 12., 23. nr.; 2003, 2. nr.; 2007, 6., 12. nr.; 2008, 13. nr.; 2009, 14. nr.; Latvijas Vēstnesis, 2009, 193. nr.; 2010, 178. nr.; 2011, 167., 199. nr.; 2012, 121. nr.; 2013, 38., 92. nr.; 2014, 123. nr.; 2015, 104., 227. nr.; 2016, 31., 71. nr.) šādus grozījumus:

1. Izslēgt 24. panta pirmajā daļā vārdus "vai psihiskas dabas traucējumi".

2. 3. pielikumā:

nosaukumā izslēgt vārdus "veicot medicīnisko ekspertīzi";

izteikt 1. punktu šādā redakcijā:

"1. Miesas bojājumi ir cilvēka organisma audu, orgānu vai sistēmu anatomiski bojājumi, funkcionāli traucējumi, psihisks traucējums vai trauma, kas radušies ~~—~~ mehānisku, termisku, elektrisku, akustisku, radiācijas, ķīmisku, bioloģisku, psihisku vai citu iedarbību rezultātā.";

izteikt 2. punktu šādā redakcijā:

"2. Miesas bojājumu smaguma pakāpi un to cēlonisko sakarību nosaka tiesu eksperts(turpmāk — eksperts).";

izslēgt 3. punktu;

4. punktā:

papildināt ievaddaļu pēc vārda "atzinumā" ar vārdiem "papildus Tiesu ekspertu likumā noteiktajam";

papildināt 1.apakšpunktu pēc vārda "medicīnisko" ar vārdiem " vai psiholoģisko";

izteikt 2. apakšpunktu šādā redakcijā:

"2) miesas bojājumu iespējamo rašanās mehānismu;";

aizstāt 5. punktā vārdus "pārejošās darbnespējas" ar vārdiem "paliekoša veselības traucējuma";

papildināt 6. punkta pirmo teikumu pēc vārda "slimību" ar vārdiem "vai traucējumu";

aizstāt 7. punkta otrajā teikumā vārdus "traucējumu ilguma" ar vārdiem "traucējuma un tā ilguma";

izslēgt 10. punktu;

izteikt 11. punktu šādā redakcijā:

"11. Atzinumu par miesas bojājumu smaguma pakāpi eksperts pamato ar medicīniskiem vai citiem objektīviem datiem. Ja miesas bojājumi atbilst dažādu smaguma pakāpju pazīmēm, eksperts novērtē katru miesas bojājumu atsevišķi, vispirms norādot smagāko, vai novērtē kopumā atbilstoši smagākajam miesas bojājumam. Dažādā laikā radušos miesas bojājumus novērtē atsevišķi. Psihisku traucējumu vai psihiskās traumas smaguma pakāpi eksperts pamato ar lietas materiālos, kā arī psihiatriskās un psiholoģiskās izpētes laikā iegūtiem datiem.";

aizstāt 12. punkta otrajā teikumā vārdus "un atzinumā norāda atkārtotas tiesu medicīniskās apsekošanas laiku" ar vārdiem "pieprasot nepieciešamos materiālus procesa virzītājam";

izteikt 13. punktu šādā redakcijā:

"13. Miesas bojājumu rezultātā radušos paliekoša veselības traucējuma apmēru nosaka tiesu medicīnas ekspertīzēprocentos.";

14. punktā:

izteikt 2. un 3. apakšpunktu šādā redakcijā:

"2) redzes, dzirdes, runas spējuvai orgāna vai tā funkciju zaudējumam;

3) paliekošam veselības traucējumam (tiesu medicīnas ekspertīzē vairāk kā 30% apmērā);";

papildināt ar 6. un 7. apakšpunktu šādā redakcijā:

"6) sieviešu dzimumorgānu izkropļojumam (klitora,lielo vai mazo kaunuma lūpupilnīga vai daļēja izgriešana, infibulācija vai citāds izkropļojums);

7) psihiskam traucējumam ar hronisku gaitu vai psihiskai traumai ar paliekošām sekām, kas būtiski ietekmē personas sociālo adaptāciju.";

15. punktā:

izteikt 2. apakšpunktu šādā redakcijā:

"2) galvaskausa velves vai pamata kaulu slēgti un vaļēji lūzumi, izņemot izolētus galvaskausa velves ārējās plātnītes vai izolētus galvaskausa kaulu izaugumu lūzumus ārpus galvaskausa dobuma, ja nav citu dzīvībai bīstamu intrakraniālu bojājumu;";

aizstāt 3.apakšpunktā vārdu "miegartērijas" ar vārdiem "miega artērijas";

izteikt 5. apakšpunktu šādā redakcijā:

"5) kakla daļas skriemeļu lūzumi (tai skaitā otrā skriemeļa zobveida izauguma lūzumi), lūzumi-mežģījumi vai mežģījumi, izņemot izolētus skriemeļu izaugumu lūzumus;";

papildināt 7. apakšpunktu pēc vārda "zaudējumu" ar vārdiem "kā arī iegurņa gredzena pārrāvumi, ja tie izraisījuši tā deformāciju vai nestabilitāti";

izslēgt 9. apakšpunktā vārdu "slēgti";

izteikt 13. apakšpunktu šādā redakcijā:

"13) II a pakāpes apdegumi, kas aptver vairāk par 20% ķermeņa virsmas; II b un III pakāpes apdegumi, kas aptver ne mazāk kā 10% ķermeņa virsmas; elpošanas ceļu apdegumi ar izteiktu tūsku un balss spraugas sašaurinājumu, kas radījuši dzīvībai bīstamus elpošanas traucējumus;";

izteikt 14. apakšpunkta a. apakšpunktu šādā redakcijā:

"a) vienlaicīgs divu vai vairāku garo stobrkaulu: augšstilba kaula, lielā lielakaula, augšdelma kaula vai arī kāda šā stobrkaula slēgts komplicēts lūzums kopā ar divu vai vairāku iegurņa kaulu lūzumiem vai divu vai vairāku, krūšu vai jostas daļas skriemeļu ķermeņa vai loka lūzumu,";

16. punktā:

izteikt 1. apakšpunktu šādā redakcijā:

"1) pilnīgs redzes zaudējums abām acīm (neārstējams aklums), kā arī tāds stāvoklis, kad cietušais nevar saskaitīt pirkstus divu metru attālumā un tuvāk vai cits smags redzes traucējums, kas atbilst acu invaliditātes 1.grupai; pilnīgs redzes zaudējums vienai acij vērtējams pēc pazīmes — paliekošs veselības traucējums (tiesu medicīnas ekspertīzē vairāk kā 30% apmērā); redzes traucējumu iespējamā korekcija ar optiskiem stikliem nav ņemama vērā; aklas acs ābola izņemšana rada nelabojamas pārmaiņas sejā — sejas asimetriju;";

aizstāt 2. apakšpunktā vārdus "vispārējo darbspēju paliekošs zaudējums" ar vārdiem "paliekošs veselības traucējums (tiesu medicīnas ekspertīzē vairāk kā 30% apmērā)";

aizstāt 3. apakšpunkta c. apakšpunktā vārdu "vairošanās" ar vārdu "reproduktīvo";

izslēgt 18. punktu;

izteikt 20. punktu šādā redakcijā:

"20. Vidēja smaguma miesas bojājumi ir šādi miesas bojājumi:

1) galvaskausa ārējās plātnītes izolēti lūzumi, sietiņkaula acs dobuma daļas un izolēti pakauša kaula ārējā locītavpaugura lūzumi bez dzīvības apdraudējuma simptomātikas;

2) krūškaula, vienas ribas vai vairāku ribu lūzumi bez iekšējo orgānu bojājumiem;

3) atsevišķu stobrkaulu nepilni vai nekomplicēti lūzumi;

4) sejas skeleta lūzumi, izņemot nekomplicētus deguna kaula lūzumus;

5) mēles kaula ķermeņa vai radziņu lūzumi bez asfiksijas pazīmēm;

6) balsenes skrimšļu lūzumi bez dzīvībai bīstamas simptomātikas;

7) lielo locītavu vai šo locītavu saišu un skrimšļu izolēti bojājumi— gūžas, ceļa, pleca izmežģījumi, kā arī pārējo locītavu izmežģījumi, ja ir locītavas somiņas bojājumi vai saišu plīsumi;

8) galvas smadzeņu un to apvalku trauma, kas izraisa apziņas traucējumus (9-12 balles pēc Glāzgovas skalas) un kas nerada draudošu smadzeņu dislokāciju un kompresiju;

9) ilgstošs veselības traucējums, kas pārsniedz 21 dienu;

10) paliekošs veselības traucējums (tiesu medicīnas ekspertīzē no 10 % līdz 30% apmēram);

11) psihisks traucējums vai psihiska trauma, kas ilgstoši ietekmē personas sociālo adaptāciju.";

izslēgt 21. un 22. punktu;

aizstāt 23. punktā vārdus "vispārējo darbspēju nenozīmīgu paliekošu zaudējumu līdz 5 procentiem (ieskaitot)" ar vārdiem "paliekošu veselības traucējumu (tiesu medicīnas ekspertīzē līdz 9% apmēram)";

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs

16.05.2016, 13:02

941

U.Zemzars

67036943, Uldis.Zemzars@tm.gov.lv